
საქართველოს საგარეო საქმეთა მინისტრის

ბრძანება №62

2010 წლის 26 თებერვალი

ქ. თბილისი
სასაზღვრო-გამტარი პუნქტი ,,დარიალის“/საბაჟო-გამშვები პუნქტი ,,ყაზბეგის“ საშუალებით გადაადგილებული პირებისათვის ვიზის გაცემის შეზღუდვის შესახებ
,,ვიზის გაცემის, გაგრძელებისა და მოქმედების ვადის შეწყვეტის წესის შესახებ დებულების დამტკიცების თაობაზე“ საქართველოს პრეზიდენტის 2006 წლის 28 ივნისის №399 ბრძანებულებით დამტკიცებული დებულების მე-4 მუხლის 11 პუნქტის შესაბამისად, ვბრძანებ:
1. შესაბამისი პირობების შექმნამდე საქართველოს სახელმწიფო საზღვრის გადამკვეთი პირებისათვის დროებით შეიზღუდოს საერთაშორისო მიმოსვლისათვის გახსნილ სასაზღვრო-გამტარ პუნქტ ,,დარიალზე“/საბაჟო-გამშვებ პუნქტ ,,ყაზბეგზე“ საქართველოს ვიზის გაცემა.
2. ეს ბრძანება ამოქმედდეს გამოქვეყნებისთანავე.

მინისტრის მოვალეობის შემსრულებელი                 გ. ბოკერია
